Rokošas

Rokošas () – sąvoka, pradžioje reiškusi bajorų suvažiavimą, vėliau – maištą, ginkluotą bajorų (lenkų arba vengrų) sukilimą prieš išrinktą karalių politiniais tikslais (paprastai – patraukti ATR karalių atsakomybėn arba jį pašalinti iš sosto). Terminu „rokošas“ taip pat vadinama Abiejų tautų respublikos bajorų konfederacija, nukreipta prieš karalių.Rokošas, Visuotinė lietuvių enciklopedija

Žymiausiais istoriniais rokošų pavyzdžiais įvardijami Vištų karas (1537 m.), Zebžydovskio rokošas (1606–1607 m.), Lubomirskio rokošas (1665 m.) ar Lovicos rokošas (1697 m.).

Pats terminas kilęs iš vengrų kalbos žodžio Rákos / rákos-mezei parlament, reiškiančio minią. Vengriškas terminas, savo ruožtu, yra kilęs nuo lauko prie Pešto, kur nuo 1526 m. rinkdavosi Habsburgų valdžiai nepritariantys vengrų bajorai, kituose šaltiniuose nurodoma, kad Rokošo lauke rinkdavosi raitoji vengrų bajorija į monarcho rinkimus.Aleksander Rembowski, Konfederacya i rokosz Warszawa, 1896

Rokoše dalyvaudavo tik dalis bajorų. Iš pradžių į rokošą rinkdavosi visi bajorai, o ne jų atstovai. Lenkijoje pirmas rokošas vyko 1537 Lvove (vadinamasis vištų karas); čia į visuotinį šaukimą surinkti bajorai, užuot žygiavę į mūšio lauką prieš Moldavijos kariuomenę, pareikalavo, kad karalius gerbtų jų teises. Susirinkę į rokošus bajorai sudarydavo konfederacijas.Bardach, Juliusz, Leśnodorski, Bogusław, Pietrzak, Michał, Historia państwa i prawa polskiego, p. 225–226.

ATR bajorijos teisę pasipriešinti valdovui garantavo 1573 m. Varšuvos konfederacijos straipsnis „de non praestanda oboedientia“, pagrįstas 1501 m. Melniko privilegija, kuri užtikrino senatoriams teisę pripažinti karalių, peržengusį savo įgaliojimų ribas, tironu.

 Išnašos 

 Literatūra 

 Bardach, Juliusz, Leśnodorski, Bogusław, Pietrzak, Michał, Historia państwa i prawa polskiego, Warszawa: Państwowe Wydawnictwo Naukowe, 1987.
 Rembowski, Aleksander, Konfederacya i rokosz Warszawa, 1896
 Rokošas, Visuotinė lietuvių enciklopedija

Kategorija:Abiejų Tautų Respublika
Kategorija:Sukilimai